cyanic-selkie/wikianc huggingface dataset:
שרגא מילשטיין
ביוגרפיה
לאחר שובו מניו יורק מונה מילשטיין למנהל כפר הנוער ע"ש ב.צ. מוסינזון במגדיאל.
נאסר א-דין
למה אנחנו כאן?
נסאר א-דין ברח, טיפס מעל חומת בית קברות וקפץ ונשכב בתוך קבר פתוח.
אזכורים והתייחסות בתרבות
אידריס שאה הקדיש פרק שלם של ספרו "הסופים" לנאסר א-דין, שבו הוא טוען שזו דמות מלמדת שהומצאה על ידי הדרווישים. שאה אסף והוציא לאור באנגלית ארבעה אוספים של סיפורי נאסר א-דין.
ראשידה ג'ונס
ראשידה ליאה ג'ונס (באנגלית: Rashida Leah Jones; נולדה ב-25 בפברואר 1976) היא שחקנית קולנוע וטלוויזיה, מוזיקאית, דוגמנית, קומיקסאית, תסריטאית, במאית ומפיקת קולנוע וטלוויזיה אמריקאית-יהודייה. התפרסמה בזכות הופעותיה בסדרות הקומיות "המשרד", "מחלקת גנים ונוף" ו"אנג'י טרייבקה".
דוגמנות ופרסום
בשנת 2017 הפכה לפרנזטורית מותג הקוסמטיקה אלמיי מחברת רבלון.
ג'ים הארבו
ביוגרפיה
נולד בטולדו שבאוהיו. אביו ג'ק היה מאמן פוטבול, והמשפחה נדדה עמו בעקבות עבודתו בקבוצות פוטבול שונות לקנטקי, איווה, מישיגן וקליפורניה. הארבו למד ושיחק פוטבול בתיכון "אן הארבור" במישיגן ותיכון "פאלו אלטו" בקליפורניה, אותו סיים ב-1982. לאחר מכן חזר למישיגן ושיחק שלוש עונות בליגת המכללות בקבוצת הפוטבול של אוניברסיטת מישיגן. ב-1986 הוביל את קבוצתו למשחק הרוז בול (בו היא הפסידה לאוניברסיטת המדינה של אריזונה).
הסיבות לפרוץ המהפכה הצרפתית
היסטוריוגרפיה
הניסיונות של המבקרים, שפעלו גם מתוך תפישה אנטי-מרקסיסטית, לבסס דגם חליפי התמקדו בשאיפה למדוד את מידת החלחול של רעיונות הנאורות, החופש והשוויון, בקרב הציבור. הם פנו לשתי תאוריות בסיסיות: זו של אלכסיס דה טוקוויל, שכתב עוד במאה ה-19 שהאופן בו ריסק המשטר האבסולוטי את הקורפורציות שהרכיבו את החברה פירק את הנתינים ממבנים אלה והפך אותם לאוסף של בודדים, כשכל אחד מהם מרגיש שווה. כמו כן, היעדרם של מוסדות ייצוגיים מנע מהאינטלקטואלים ניסיון בענייני המדינה, ולכשתפסו את השלטון הונעו מרעיונות אוטופיים שהתגלו כאסוניים עת ניסו ליישמם בפועל. החלופה הנוספת הייתה גישתו של יירגן הברמאס להתפתחות דעת הקהל והמרחב הציבורי עקב התבססות עיתונות מודפסת, מועדוני ויכוחים ובתי קפה, שיצרו ערוץ עוקף לאופן ההיררכי בו הועברו מסרי השלטון לעם.
תמורות
מסר חשוב שהופץ לקהל הקוראים היה זה שעלה מכתביהם של הוגי הנאורות בני התקופה. וולטר, הברון ד'אולבאק, ז'אן-ז'אק רוסו, מונטסקייה ודני דידרו ביקרו את השלטון האבסולוטי, את הדת הקתולית ואת ערכי החברה המעמדית שחיו בה. הם עסקו בדיונים תאורטיים על מהות המשטר הרצוי לאומה וברעיונות של שוויון וחופש. רעיונותיהם היו לאו דווקא מהפכניים, מה גם שהם עצמם היוו רק חלק מההשפעות החדשות על התודעה הציבורית. התפקיד שניתן להם בדיעבד, על ידי היסטוריונים מוקדמים, שיקף אמנם יותר את הפנייה לכתביהם לאחר שהסדר הישן קרס, אך הם היוו זרז חשוב. באחד הספרים המשפיעים ביותר ערב המהפכה, "רוח החוקים" (De l'Esprit des Lois) למונטסקייה מ-1748, תיאר הפילוסוף את לואי החמישה-עשר – שנאלץ לתמרן בין הפרלמנטים וקבוצות הלחץ לבין צורכי האוצר ותוכנית הרפורמה שלו, ושממשלו היה יעיל ואוטונומי למדי – כמלך שריכוז הסמכויות בידיו העלה אותו על הנתיב לעריצות, שהייתה מטבעה משתקת ומנוונת וסופה התמוטטות. הרעיונות החדשים ערערו את מוסכמות הסדר החברתי.
שוליית המכשף (סדרת משחקים)
המשחק השני: האריה, המכשף והזמנ-תחה
המשחק השני בסדרה יצא ב-31 בדצמבר 1995. שמו - "האריה, המכשף והזמנ-תחה", על שם הספר "האריה, המכשפה וארון הבגדים" מאת ק. ס. לואיס. הפעם סיימון לבוש בבגדים אדומים.
המשחק הרביעי: Chaos Happens
המשחק הוא המשך ישיר למשחקים שעברו. כמו כן, קיימות רמיזות למשחקים הקודמים, החל מדמויות עובר בהתבטאויות מפורשות וכלה בסצנות מוכרות.
קלי טריפיוקה
לימוז'
בעונת 1991/1992 שיחק עבור קבוצת לימוז', אשר השתתפה בליגת העל הצרפתית ובגביע ספורטה. בסיום אותה עונה הודיע על פרישה ממשחק, בגיל 33.
יואן תאודור קאלימאקי
תפקידיו במולדובה ובקושטא
עם עלייתו של גריגורה השני גיקה לכס המלכות במולדובה, עלה יואן קאלימאקי בהייררכית התפקידים בחצר - מלוגופט שלישי למדלניצ'ר ואחר כך קאופקחאיה, כלומר שגריר. קיבל שליחות דיפלומטית שנועדה לתווך בין הטטרים מבוג'אק לחאן של קרים. בתוקף תפקידו האחרון חזר לפעול באיסטנבול והיה לסגן דרגומן, ומקורב לאחים גריגורה ואלכסנדרו גיקה. בתעודות העות'מאנית הוא מוזכר בתפקיד "סארי-ביי".
סוף שלטונו והמשך חייו
היה נשוי לראליצה (ראלו) חריסוסקולאו והיו להם 4 ילדים" שתי בנות: ושני בנים:
איטלקים
העם האיטלקי הצמיח מתוכו, בעיקר בתקופת הרנסאנס, אישים שהיו לגדולי האומנים והאמנים, אנשי רוח, ממציאים, מדענים, משוררים ועוד אשר משפיעים רבות על התרבות האירופאית בפרט והתרבות העולמית בכלל; בין הבולטים שבהם ניתן למנות את לאונרדו דה וינצ'י, מיכלאנג'לו, רפאל, מונטוורדי, ויואלדי, רוסיני, ג'וזפה ורדי, דנטה אליגיירי, ג'ובאני בוקאצ'ו, מקיאוולי, לואיג'י פיראנדלו, מרקו פולו, כריסטופר קולומבוס, גלילאו גליליי, גוליילמו מרקוני ועוד (ראו רשימה מלאה בקטגוריה:איטלקים). האיטלקים היהודים היו מן הקהילות היהודיות הגדולות והחשובות באירופה והצמיחו מתוכם אנשי תורה ורוח רבים.
ברחבי העולם זכו האיטלקים למוניטין של עם שמח וחם מזג שאוהב את הנאות החיים: אוכל איטלקי, אספרסו, אמנות, יין, לבוש אופנתי וערכי משפחה.
ברכה פולד (אוניית מעפילים)
ייצוגיה בתרבות
אלתרמן הקדיש לזכרה מחזור שירים בספרו "עיר היונה".
שבט מוטייר
לאחר כיבוש חג'אז מרדו בני מוטייר בהנהגת א-דוויש באבן סעוד. אבן סעוד דיכא את המרד, וא-דוויש ברח לעיראק שהייתה נתונה לשליטה בריטית. הבריטים הסגירו אותו לידי אבן סעוד והוא נכלא ומת בכלא.
כיום, בני השבט אינם סובלים מאפליה ממוסדת בשל ההיסטוריה של יחסיהם עם משפחת המלוכה הסעודית, אולם שרידים שמעידים על היחסים הבעייתיים נותרו בתרבות העממית הסעודית.
אידי סדג'וויק
ביוגרפיה
סדג'וויק נולדה בסנטה ברברה, קליפורניה. אביה היה פרנסיס מינטורן סדג'וויק שהיה תעשיין ובעל חברות נפט ונדל"ן חובקות עולם. אמה הייתה אליס דלאנו דה פורסט ממשפחת התעשיינים דה פורסט, אחת מ-60 המשפחות העשירות בתבל לפי דירוג שנעשה בשנות ה-40.
לימבו
לִימבּוֹ (מלטינית מאוחרת, מהמילה הטווטונית "limbus" שפירושה אימרת הבגד, גבול) בתאולוגיה של הכנסייה הקתולית הוא הגבול בין גיהנום לגן עדן שבו שוהות נשמות של אנשים שלא חטאו אישית אך לא נוקו מהחטא הקדמון. על אף שלא נידונו להיענש, נשמות אלו אינן נהנות מהשהות הנצחית עם אלוהים בגן עדן.
מושג הלימבו התפתח כנראה באירופה בימי הביניים. קיימים שני סוגים של לימבו בתאולוגיה הנוצרית-קתולית: מושג זה אינו חלק מהדוקטרינה הרשמית של הכנסייה (בהשוואה לכור המצרף למשל). על פי ספרי ההדרכה הרשמיים של הכנסייה, "לימבו" הוא מצבן של נשמות שלכאורה אינן ראויות לגיהנום, אך אינן יכולות לפסוע בנתיב השמימי לגן העדן.
גלעד פוטולסקי
קריירה
בשנת 2014 הוציאה "פרחי שלהבת" את הדיסק "מעלת חברנו", ובשנת 2017 את הדיסק השני, "אודה השם".
I'm Real
שני השירים יצאו כסינגל אחד בו זמנית. גרסת הרמיקס של השיר נכללה במהדורות המורחבות של האלבום ומאוחר יותר גם באלבום הרמיקסים של הזמרת J to tha L–O! The Remixes, ובאלבום השלישי של רול. השיר שוחרר כסינגל באופן רשמי ב-4 בספטמבר 2001.
כתיבה והקלטה
השיר נכתב על ידי לופז, טרוי אוליבר, קורי רוני ולשן דייוויד לואיס והופק על ידי אוליבר ורוני עצמם. השיר הוא שיר פופ ו-R&B אשר נחשב גם כשיר רטרו-פופ וסינתפופ. מבחינה לירית השיר מדבר על כך שלופז היא כנה ואמיתית עם בן זוגה ושהיא מציגה בפניו את האני האמיתי שלה ללא מסכות.
ג'נט גיינור
קריירת משחק
גיינור החלה את דרכה בתעשיית הקולנוע האילם בגיל 20 לצידו של כוכב הקולנוע באותה העת ג'ורג' או'בריאן בסרטים "הנשר בכחול" של ג'ון פורד ו" The Johnstown Flood". במאי 1929 נערך טקס פרסי אוסקר ה-1, גיינור הייתה לזוכה הראשונה בתולדות האוסקר בקטגוריית פרס אוסקר לשחקנית הטובה ביותר. גיינור בת ה-22 קיבלה שלושה פסלונים על הופעותייה בסרט "זריחה" של פרידריך וילהלם מורנאו (מגדולי במאי הקולנוע האילם ) בתפקיד האישה הכפרית ובסרטיו של פרנק בורזייגי (במאי זוכה 2 פרסי אוסקר, שהיה לזוכה הראשון לצידו לואיס מיילסטון בקטגוריית פרס אוסקר לבמאי הטוב ביותר ) "הרקיע השביעי" בתפקיד הפרוצה הפריזאית הצעירה דיאן ו"מלאך הרחוב" בתפקיד הפרוצה הנפוליטנית הצעירה אנג'לה.
ג'ון סטיינבק
ביוגרפיה
סטיינבק היה כתב צבאי במלחמת העולם השנייה. סטיינבק היה נשוי שלוש פעמים, אך רק בשלישית - לאשת התיאטרון איילין - רווה נחת ושלווה. שיתוף הפעולה שלו עם הבמאי המהולל איליה קאזאן הניב שני סרטי מופת - "ויוה זפאטה!" - ו"קדמת עדן". לסטיינבק היו תחומי עניין רבים, בהם ביולוגיה ימית, ג'אז, פוליטיקה, פילוסופיה, היסטוריה וסיפורי עם.
מדד אלפא של קרונבך
מוטיבציה
נניח כי גובהם של 10 אנשים נמדדו על ידי שני מכשירי מדידה שונים, למשל על ידי סרט מדידה ועל ידי מכשיר לייזר. אם המהימנות הפנימית בין שתי המדידות גבוהה, נצפה כי מקדם המתאם (של פירסון) בין המדידות יהיה גבוה ואף קרוב ל-1. אם המהימנות נמוכה, נצפה כי ערכו של מקדם המתאם יהיה נמוך. לעומת זאת, אנו לא מצפים כי מקדם המתאם יהיה שלילי, אלא מניחים כי יש התאמה חיובית כלשהי בין שתי המדידות: אם אדם אחד נמצא גבוה יחסית באחת משיטות המדידה, אנו מניחים כי גם שיטת המדידה תראה כי הוא גבוה יחסית.
הגדרה
יהיו מדדים כלשהם (כאשר K>1), ונגדיר.
מדד אלפא של קרונבך מוגדר על ידי:
האמן הגדול מכולם
תקציר העלילה
הסרט נפתח עם הופעת קרקס ("The Greatest Show") בהנהגתו של האמן האמריקאי המפורסם פי. טי. ברנום. ההופעה נמוגה והסרט חוזר אחורה אל תקופת ילדותו של ברנום הצעיר, המתלווה לאביו בעבודתו כחייט עבור מר האלט האמיד. ברנום הצעיר מתבדח עם צ'אריטי האלט, תלמידת בית ספר פרטי ויוקרתי, אך בעקבות מעשה הקונדס, ברנום זוכה לנזיפה חמורה מאביה ומאביו ואילו צ'אריטי מקבלת ריתוק מהוריה. השניים נפגשים שוב מאוחר יותר בחוץ, שם צ'אריטי מספרת לברנום כי היא נשלחת לבית הספר במקום מרוחק, ואילו ברנום מרגיע אותה כי הם לא יופרדו למרות זאת ומראה לה בית נטוש העומד במורד רחוב בית הוריה. השניים שומרים על קשר לאורך כל הדרך, באמצעות מכתבים, עד שהם נפגשים שוב בבגרותם (הם שרים יחדיו את השיר "A Million Dreams"). בסופו של דבר הם נישאים ומגדלים שתי בנות בדירה פשוטה בניו יורק ("(Reprise) A Million Dreams"). המשפחה חיה חיים פשוטים - אך בעוד צ'אריטי מאושרת מחייה, ברנום חולם להעניק לה את חיי העושר והנוחות שהורגלה אליהם בילדותה, ויותר מזה.
יחסי אסוואטיני–ארצות הברית
היסטוריה
על פי מחלקת המדינה האמריקאית "ארצות הברית מבקשת לשמר ולחזק את היחסים הדו-צדדיים שמתקיימים בין ארצות הברית לאסוואטיני מאז שהממלכה נעשתה עצמאית בשנת 1968". המדיניות האמריקאית בנוגע לאסוואטיני מעודדת רפורמות תעשייתיות ותהליך דמוקרטיזציה במדינה.
רוג'ר דויד קורנברג
רוג'ר דויד קורנברג (באנגלית: Roger D. Kornberg; נולד ב-24 באפריל 1947) הוא מדען יהודי-אמריקאי לביולוגיה מבנית באוניברסיטת סטנפורד, חתן פרס נובל לכימיה לשנת 2006 "על מחקריו וגילוייו בתחום הבסיס המולקולרי של תעתוק איקריוטי", כלומר התהליך באמצעותו DNA הופך ל-RNA. אביו, הביוכימאי ארתור קורנברג, שהיה גם הוא פרופסור באוניברסיטת סטנפורד, זכה בפרס נובל לפיזיולוגיה או לרפואה בשנת 1959.
מחקריו
רוג'ר קורנברג היה הראשון ליצור תמונה ממשית של הדרך שבה תהליך השעתוק עובד ברמה המולקולרית בקבוצה חשובה של אורגניזמים הקרויים איקריוטיים (אורגניזמים שלתאיהם גרעין מוגדר היטב). יונקים, ובהם המין האנושי, נכללים בקבוצה זו, כמו גם שמרים. תהליך השעתוק הוא תהליך מרכזי בביוכימיה בפרט ובביולוגיה בכלל ומהווה נדבך בדוגמה המרכזית של הביולוגיה המולקולרית. בתהליך זה נוצר RNA שמתורגם לחלבון, שמשמש לתפקידים ביולוגיים רבים בתא.
אבני בית קוליס
מרקוליס (או אבני בית קוליס) היא עבודת אלילים שמוזכרת בספרות חז"ל פעמים רבות, כפולחן מוכר ונפוץ בבבל ובארץ ישראל.
ישנן השערות שונות בנוגע לזיהויו, מאחר שלא ידוע ממקורות אחרים על קיומו, כמו כן אין ממצאים ארכאולוגים התומכים בקיומו.
בחז"ל
מרקוליס נזכר בדברי התנאים והאמוראים פעמים רבות (מעל 30 אזכורים), ונראה שהוא הפולחן האלילי המדובר ביותר בחז"ל, סביב דמותו של מרקוליס נרקמו פתגמים, ומעשים.
זיהוי
בפנתאון היווני רומאי המוכר לנו לא ידוע על אל בשם מרקוליס, רבים מזהים את המרקוליס המוזכר בחז"ל עם האל מרקוריוס הרומי, שפסליו היו מוצבים בדרכים, וחז"ל שיבשו את שמו במכוון כדי לבזותו, אולם מלבד קרבת השם ומיקומו, אין קשר בין פולחנו של מרקוריוס לתיאור צורת זריקת האבנים המופיע בספרות חז"ל.
סוניה ריקייל
ספרים
ספרים רבים נכתבו עליה כמעצבת אופנה: הספר "סוניה ריקייל - אופנה עולמית" (1998) מאת פרטיק מוריס Patrick Mauries מציג את עיצוב האופנה כמייצגת את שחרור האישה על פי סוניה ריקייל. הספר "סוניה ריקייל" (2009) מאת אוליבר סאליארד, ביאטריס סלומון, ליז גולדווין ואקיקו פואקי, יצא לאור במקביל לתערוכה במוזיאון לאמנות דקורטיבית בפריז. הספר מציג 40 שנה של סגנונות אופנה שעוצבו על ידי סוניה ריקייל. הספר כולל צילומים משמונים עונות המתפרשות על 40 שנה, ושוזר אנקדוטות אישיות וביטויים של המעצבת.
קייטה באלדה
לאציו
בשנתו הראשונה באקדמיה של לאציו באלדה נמנע להשתתף במשחקים רשמיים של קבוצת הנוער משום שאין לו אזרחות ספרדית אירופאית, לבסוף בשנת 2012 הוא קיבל את האזרחות הספרדית ובעונת 2012/2013 הוא הצטיין בקבוצת הנוער של לאציו בליגת הפרימוורה. ואף זומן מספר פעמים באותה עונה לסגל הקבוצה הבוגרת של לאציו המשחקת בסרייה א'. בעונת 2013/2014 המאמן ולדימיר פטקוביץ' הפך את קייטה לשחקן סגל קבוע. ב--10 בנובמבר 2013 כבש קייטה את שער הבכורה שלו במדי לאציו בתיקו 1-1 של הקבוצה מול פארמה במסגרת הסרייה א'. באותה עונה הוא ערך 35 הופעות וכבש שישה שערים. בעונת 2016/2017 קייטה סיפק את עונת השיא שלו במדי לאציו, הוא כבש שישה עשר שערים בסרייה א' ועזר לקבוצה לסיים במקום החמישי.
ליונל סקאלוני
במדי הנבחרת
סקאלוני היה שותף לזכייתה של נבחרת הנוער הארגנטינאית בגביע העולם לנוער ב- 1997. הוא ערך את הופעת הבכורה במדי הנבחרת הבוגרת ב- 30 באפריל 2003 במשחק הידידות מול נבחרת לוב. סקאלוני נבחר על ידי חוסה נסטור פקרמן לסגל למונדיאל 2006 במקומו של חבייר זאנטי.
ראשית צמיחת גאולתנו
מקור הביטוי
שאלת מחברה של התפילה הייתה שנויה במחלוקת שנים ארוכות, כשהיו שייחסו אותה לרבנים הראשיים של ימי קום המדינה, הרב בן-ציון מאיר חי עוזיאל והרב יצחק אייזיק הלוי הרצוג. היו גם שייחסו את טביעת הביטוי הזה לבדו לש"י עגנון, שהכניס אותו לתפילה שהכינו הרבנים הראשיים. על פי ד"ר יואל רפל, שהדוקטורט שלו עוסק בנושא זה, התפילה חוברה בידי הרב הרצוג, ועברה שינויים סגנוניים קלים בלבד בידי עגנון. עדות ברורה בנוגע למקור הביטוי נמצאת במאמר שפרסם הרב הרצוג בשנת ה'תשי"ז, שבו כתב:.
המחלוקת סביב הביטוי בשיח הדתי
ביטחון גמור ברעיון שמייצג ביטוי זה מופיע במאמרו של הרב משה דב קספר, המסתיים במילים:
פט ראיין
ביוגרפיה
בפברואר 2019 התפטר נציב מחוז אלסטר מייק היין מתפקידו לאחר שמונה לחבר בממשלתו של מושל ניו יורק אנדרו קואמו. ב-30 באפריל אותה שנה נבחר ראיין למחליפו של היין לאחר שגבר על המועמד הרפובליקני ג'ק הייז בבחירות מיוחדות. הוא נכנס לתפקידו כנציב המחוז ב-7 ביוני 2019. ראיין הוא נציב המחוז השני בהיסטוריה של אלסטר מאז אומצה החוקה המחוזית ב-2008. בנובמבר 2019 גבר על הייז פעם נוספת בבחירות הכלליות, ונבחר לתקופת כהונה מלאה בת ארבע שנים.
ג'ון קונסטנטין
חנות הספרים "Forbidden Planet" מיקמה את הכרך הראשון של הסדרה במקום ה-13 ברשימת 50 הרומנים הגרפיים הטובים ביותר שלה.
יצחק שלו
ביוגרפיה
זכרו הונצח ברחוב על שמו בשכונת גבעת משואה בירושלים.
R-160
מבצע צוק איתן
ביומו האחרון של המבצע נפלה רקטה כזו באשקלון, הערכה היא כי הרקטה שוגרה לעבר תל אביב כשראש הנפץ הכיל כ-60 ק"ג וכי היא נפלה בדרך.
מוזיקה ניסיונית
מוזיקה ניסיונית היא שם כללי לכל מוזיקה שמותחת את הגבולות המוזיקליים ואת הגדרות הז'אנרים הקיימים. קומפוזיציה ניסיונית מוגדרת בתור זו שמתנגדת באופן נחרץ ומפקפקת במוסכמות המוזיקליות בנוגע ללחן והביצוע הממסדיים. אלמנטים של מוזיקה ניסיונית כוללים מוזיקה לא מוחלטת, שבה המלחין מכניס חומרים בלתי צפויים או מקום לגמישות בביצוע או בלחן. אמנים גם יכולים לשלב בין ז'אנרים או סגנונות שאינם קשורים או להנהיג אלמנטים ייחודיים במוזיקה שלהם. כחלק מחידושי המוזיקה הניסיונית פותחו גם כלי נגינה ניסיוניים. מוזיק קונקרט (מצרפתית: מוזיקה קונקרטית) היא סוג של מוזיקה אלקטרואקוסטית שמשתמשת בקול אקוסמאטי (קול שנשמע מבלי שהמקור נראה) כמקור המוזיקה. אלתור חופשי הוא מוזיקה מאולתרת חסרת חוקים מלבד הטעם המוזיקלי או הנטייה של המוזיקאי שמאלתר. בהרבה מקרים המוזיקאי מנסים להימנע מקלישאות מוזיקליות, משמע התייחסויות פתוחות לז'אנרים של מוזיקה או מוסכמות מוזיקליות מוכרים.
אפהליון ופריהליון
פריהליון ואפהליון של כוכבי מערכת השמש
הטבלה הבאה מראה את המרחק של כוכבי הלכת וכוכבי הלכת הננסיים מהשמש בפריהליון ובאפהליון שלהם:
ארי שמאי
עמדותיו
שמאי ידוע באהדתו לקבוצת הכדורגל הפועל תל אביב.
לקראת הבחירות לעיריית תל אביב-יפו בשנת 2008, שובץ במקום האחרון ברשימת "התל אביבים" (כמחווה לפועלו של מנהיג הרשימה רון לוינטל נגד ראש העירייה רון חולדאי).
איוואן ניפונטוב
איוואן ויטאלייביץ' ניפונטוב (ברוסית: Иван Витальевич Нифонтов; נולד ב-5 ביוני 1987) הוא ג'ודוקא רוסי אשר מתחרה בקטגוריית המשקל עד 81 ק"ג.
ניפונטוב מחזיק בשתי מדליות מאליפויות העולם, מדליית זהב (2009) ומדליית ארד (2014). באליפויות אירופה הוא זכה בשתי מדליות, מדליית זהב (2009) ומדליית כסף (2015).
מאיגרא רמא לבירא עמיקתא
הביטוי משמש בהשאלה לתיאור השינוי החד במעמדו של אדם או דבר שירדו ממעמד גבוה ומכובד לשפל המדרגה.
וודי שו
חייו
בראשית שנות השבעים הוא החל לנגן כמוביל בעצמו. הייתה זו תקופה חלשה עבור הג'אז ובעוד נגנים רבים החלו לעסוק בפיוז'ן שו המשיך בהארד בופ ולאחר מכן בפוסט-בופ. בעשור הזה, לאחר שעבר להקליט עבור קולומביה זכה להכרה, אך מבחינה מסחרית מעולם לא הצליח באופן משמעותי. אלבומו "United" מ-1974 היה מועמד לשני פרסי גראמי וזכה לתואר אלבום השנה בסקר הקוראים של העיתון דאון ביט. באותו סקר הגיע שו למקום הראשון ברשימת החצוצרנים הטובים ביותר ולמקום הרביעי ברשימת מוזיקאי הג'אז הטובים ביותר.
רחובות
היסטוריה
ענף פרי ההדר התפתח בעיר, בייחוד לאחר הקמת תחנת רכבת בעיר בשנת 1920. בקרבת התחנה נבנו מספר בתי אריזה לפירות הדר מהם נשלחה הסחורה ברכבת לשאר חלקי הארץ, ולנמל יפו ומשם לייצוא לאירופה. עקב הגידול במספר התושבים הלא-חקלאיים במושבה התעורר הצורך בהקמת ועד חקלאי שישמור על צורכיהם של החקלאים. בשנת 1923 נערכה אספה כללית של כל החקלאים במושבה, שבה הוחלט על הקמת ועד חקלאי. לוועד הראשון נבחרו משה סמילנסקי, אליעזר יעקבזון, מרדכי נחמני, עמינדב פיינשטיין וזאב הוכמן. על התושבים הפעילים ביותר בוועד נמנה מאיר אנטין. בשנת 1933 הוקם בעיר מפעל המשקאות "יפאורה".
אוכלוסייה
נכון לשנת 2014, העיר ממוקמת במקום ה-13 בדירוג הערים בארץ על-פי גודלן.
פארק המדע
במהלך כהונתו של ראש העיר מיכאל לפידות הונחה התשתית להקמת "פארק מדע" בצפון העיר, בסמוך לתחנת הרכבת, הוא "פארק ת.מ.ר ע"ש יצחק רבין" (פארק המדע - תעשיות מדע רחובות). במתחם חברות היי-טק בפארק המדע ובפארק המדע קריית ויצמן הצמוד אליו מצפון שוכנות כמה מהחברות המובילות ביותר בתעשיית ההיי-טק והביוטק הישראלית. בנוסף, מרכזי פיתוח של חברות זרות כגון היולט פקארד, אפלייד מטיריאלס, ג'נרל אלקטריק, סטרטסיס וישראליות כגון אלביט מערכות ואימפרבה. כמו כן, קיים במתחם בית מלון לאונרדו בוטיק.
אופניים
בשנים האחרונות, הולכת וגוברת המגמה של שימוש באופניים בתוך העיר - אמצעי תחבורה הזוכה לעידוד העירייה, שיזמה במאי 2018 את מיזם השכרת האופניים Mobike אולם המיזם ננטש לאחר מספר חודשים. עם שיפוץ הרחובות ובעיקר רחוב הרצל סמוך לתחנת הרכבת, נסללו לאורכם שבילי אופניים וכמו כן סומנו או נסללו שבילי אופניים לאורך רחובות וצירי תנועה רבים לאורך העיר.
אזורים ושכונות
תוכנית המתאר שהכינה עיריית רחובות בסוף 2008 חילקה את העיר לשישה אזורים:
ארמין שימרמן
טלוויזיה
בנוסף למסע בין כוכבים, שימרמן גילם את תפקידו של פסקל בסדרת הטלוויזיה "היפה והחיה" וכן של המנהל סניידר ב-"באפי ציידת הערפדים". הוא כיכב ב-"סטארגייט SG-1" כאחד מהנוקס, ב-"מכושפות" כמכשף רשע, ב-"סיינפלד" כסטן, נושא הכלים, וכן ב-"Leverage" כד"ר פטמקין.
שימרמן גילם את דמותו של "The Terror" בסדרת הלייב אקשן המבוססת על הקומיקס "The Tick".
תרבות ארצות הברית
היסטוריה
התרבות האמריקאית התהוותה בראשיתה ממסורותיהם של המהגרים האירופאים, ובעיקר של המתיישבים האנגלים וההולנדים. עם זאת, גם לאורחות החיים הגרמניים, האיריים והסקוטיים נודעה השפעה על התרבות האמריקאית, כמו גם למסורות אינדיאניות ולמאפיינים תרבותיים של העבדים ממערב אפריקה. התרחבותה של ארצות הברית מערבה במהלך המאה ה-19 הידקה את קשריה עם התרבות המקסיקנית, וההגירות ההמוניות מדרום וממזרח אירופה בסוף המאה ה-19 והמאה ה-20 תרמו מרכיבים חדשים לתרבות האמריקאית. גם גלי ההגירה מאסיה ומאמריקה הלטינית השפיעו רבות על תרבות ארצות הברית.
אופנה
האופנה האמריקאית היא אקלקטית מכיוון שקלטה לתוכה מהגרים רבים.
המטבח האמריקאי
המטבח האמריקאי דומה מבחינת מרכיביו למטבחיהן של מדינות מערביות אחרות. חיטה היא הדגן הנפוץ ביותר במטבח זה, ומרכיבים אופייניים אחרים הם תרנגולי הודו, בשר אייל פרדי לבן-זנב, תפוחי אדמה, בטטות, קישואים, וסירופ מייפל - מאכלים מקומיים שהיוו חלק מהמטבח הילידי ואומצו על ידי המתיישבים מאירופה. מאכלים נוספים המזוהים כאמריקאים הם בשר החזיר והבקר המבושלים מעל ברביקיו, עוגות סרטן, חטיף תפוחי אדמה ועוגיות שבבי שוקולד (או בשמן הנפוץ יותר: עוגיות שוקולד צ'יפס). במדינות הדרום ובקרב האוכלוסייה האפרו-אמריקאית נפוץ מטבח האוכל נשמה (Soul food), שפותח על ידי האפריקאים בתקופת העבדות. מאכלים אופייניים אחרים של ארצות הברית, כגון פאי תפוחים, עוף מטוגן, פיצה, המבורגר ונקניקיות, מבוססים למעשה על מאכלים שהביאו איתן קבוצות מהגרים שונות. טוגנים (שמקורם בצרפת), מאכלים מקסיקניים כמו בוריטו וטאקו, והפסטה האיטלקית נצרכים בכמויות גדולות בארצות הברית. ככלל, מעדיפים האמריקאים קפה על פני תה. צריכת מזון מהיר ומשקאות מוגזים גבוהה במיוחד בארצות הברית וגורמת לתופעה של השמנת יתר.
מוזיקה
תעשיית המוזיקה האמריקאית כוללת מגוון רב של סגנונות ומשקפת את אוכלוסייתה המגוונת של ארצות הברית. רוק אנד רול, בלוז, קאנטרי, רית'ם אנד בלוז, ג'אז, מוזיקת פופ, טכנו, והיפ הופ הם כמה מהז'אנרים המוזיקליים האמריקאיים הפופולריים ביותר, שזכו להצלחה בינלאומית. תעשיית המוזיקה בארצות הברית היא הגדולה בעולם, ונודעת לה השפעה עצומה על הזירה המוזיקלית העולמית.
מרי (טורקמניסטן)
מרי (בטורקמנית: Mary) היא עיר במדבר קאראקום, מחוז מרי שבטורקמניסטן. לפי מפקד האוכלוסין משנת 1989, התגוררו בעיר כ-92,000 איש. לפי מסורת החריידים, מרים, אם ישו, קבורה בעיר. מרי היא העיר הרביעית בחשיבותה הכלכלית במדינה. העיר נחשבת למרכז תעשייתי ומסחרי חשוב, במיוחד של כותנה, דגנים, עורות וצמר.
גלישת מצוקים
שיטות גלישה
עם השנים השתפרו והתפתחו טכניקות גלישה לשימושים שונים.
כרבוגא
המצור על אנטיוכיה
כרבוגא העביר את מפקדתו בסמוך למצודת העיר ולאחר משא ומתן קצר וחד צדדי הועבר הפיקוד על המצודה לידי אחד מנאמניו של כרבוגא אחמד איבן מרוואן מתוך הבנה כי עם כיבוש העיר היא תעבור לידי כרבוגא. כוחות מוסלמים חסמו את הגישה לשערי העיר וביום 10 ביוני יצאה התקפה משולבת ראשונה במהלכה יצא חיל המצב מהמצודה ובמקביל תקף כרבוגא את חומות העיר ההתקפה נמשכה 4 ימים ללא הפסקה ונהדפה בקשיים ואבדות קשות, המורל של הצלבנים הגיע לשפל המדרגה ולוחמים רבים ערקו מהעיר כשהם יורדים מחומות העיר נאחזים בחבל, על כך הם זכו לכינוי הבוז "רקדני החבל הבוגדניים" (לטינית: furtivi funambuli)
ביום 28 ביוני יצא הצבא הצלבני מתוך שער הגשר, בחסות הנהר התקיפו הקשתים הצלבנים את טבעת המצור המוסלמית וזמן קצר לאחר מכן פרצו הגדודים הצלבניים מהשער, חצו את הנהר ופנו לכוון דרום בתנועה חצי מעגלית. עם פריצת הצלבנים מהעיר קיבל כרבוגא את הידיעה על האירוע אך היסס והתעכב בתגובה. הצלבנים פרצו אל המישור שמול חומות אנטיוכיה נתקלו בכוחות מוסלמים שהוצבו מול שער הגשר ומיד לאחר מכן בכוחות ששמרו על השערים הצפוניים יותר ולאחר מכן הותקפו מאחור על ידי כוחות ששמרו על שער ג'ורג הקדוש. בקרב התנועה שהתפתח הצליחו הצלבנים לשמור על מבנה הדוק ולהדוף את ההתקפות המוסלמיות. הגל הראשון של התקפת הנגד המוסלמית נהדף וחלק גדול מלוחמיו החלו בנסיגה מבוהלת משדה הקרב, בשלב זה הופיע הגוף העיקרי של הצבא המוסלמי בפיקודו של כרבוגא. תחת הלחץ הצלבני התנגשו הגדודים המוסלמים שבנסיגה עם הגדודים המגיעים לשדה הקרב ושברו את שורותיהם, ברגע משבר זה התגלה עומק המשבר והפילוג במחנה המוסלמי ויחידות שלמות ערקו משדה הקרב. לאחר עימות קצר וחריף נשבר הצבא המוסלמי, כרבוגא נאלץ לחזור בבושת פנים למוסול. הצלבנים פשטו על המחנה המוסלמי בו מצאו שלל רב ברכוש ומזון והרגו את הלא לוחמים שנמצאו במחנה. מיד לאחר הקרב נכנע חיל המצב שבמצודה וכל העיר עברה לידי הצלבנים.
יחסי בוטסואנה–סין
יחסי תרבות
סין סייעה בהקמת מכון קונפוציוס באוניברסיטת בוטסואנה, שנפתח בספטמבר 2009. המכון מקדם תרבות, היסטוריה ושפה סינית באוניברסיטה. מספר הולך וגדל של אזרחי בוטסואנה נסעו לסין; בשנת 2005, 400 אזרחים ביקרו במדינה ואילו בשנת 2008 1,400 עשו זאת.
כתמית פנינים
כִּתְמִית פְּנִינִים (שם מדעי: Issoria lathonia, שם קודם: נימפית הפנינים) הוא פרפר ממשפחת הנימפיתיים הנפוץ באירופה, צפון אפריקה והאזור הפלארקטי המזרחי. בישראל הוא מתעופף בפסגות הר החרמון.
תיאור
כתמית הפנינים הוא פרפר בינוני עם מוטת כנפיים של 38–46 מ"מ. הכנפיים הקדמיות בצבע כתום-צהבהב עמוק, עם כתמים שחורים מעוגלים המסודרים בשורות. בסיסי הכנפיים הקרובים לגוף הפרפר בצבע ירקרק. החלק התחתון של הכנפיים הקדמיות התחתונות הוא בצבע לבן. קצוות הכנפיים בעלי גבול לבן דק המפוספס בכתמים צהבהבים.
הפרפר דומה מעט למינים Speyeria aglaja, Fabriciana adippe ו-Brenthis daphne, שגם הם בעלי צבע כתום בחלק העליון של הכנפיים, אך עם סימנים וכתמים שונים. יתר על כן, בחלק התחתון של הכנפיים האחוריות אין את כתמי הפנינים הגדולים האופיינים לכתמית הפנינים.
טייס חלל
טייס חלל הוא אדם שטס לחלל, או שהקריירה שלו היא טיסה לחלל. ברחבי העולם קיימים שמות תואר שונים לטייסי חלל ממדינות שונות. כך מתייחסים לטייסי חלל רוסיים או סובייטים בתואר קוסמונאוט (ברוסית: Космона́вт); לאמריקאים אסטרונאוט (באנגלית: Astronaut); לסינים טייקונאוט; ולצרפתים בתואר ספאסיונאוט.
טרמינולוגיה
בשפות שונות טייסי החלל מכונים מנווטי כוכבים או יקום, עם שימוש בסיומת היוונית "נאוט" מהמילה "נאוטיס" (ναύτης) שפירושה "ספן".
היסטוריה
שיגור אנשים לחלל היה תמיד תחום מסוכן, וגם כיום אין ערבויות שאנשי צוות החלל ששוגרו יחזרו בשלום.
טייסות חלל
ברית המועצות שגרה את האישה הראשונה והשנייה לחלל, הקוסמונאוטיות ולנטינה טרשקובה ב-1963 וסבטלנה סביצקאיה ב-1982. האסטרונאוטיות האמריקאיות סאלי רייד ב-1983 וג'ודית רזניק ב-1984 היו הנשים השלישית והרביעית בחלל.
דרך בורמה (ישראל)
פריצת דרך בורמה
חורב וסלע הבינו שיש דרך לירושלים, אשר נסתרת מהלגיון הירדני. הם נסעו מיד למטה הכללי ודיווחו על כך ליגאל ידין. הם קיבלו אישור וטיפלו בגיוס 13 ג'יפים, דבר שהתאפשר בהתערבות בן-גוריון. הניסיון הראשון להעביר אספקה עם ג'יפים לירושלים על דרך בורמה כשל. אחד הג'יפים התהפך, וכדי להימנע מחשיפה באור יום ללגיון הירדני בלטרון, נסוגה השיירה.
השימוש בדרך
באוקטובר 1948 נכבש הרכס שמדרום לדרך בורמה, במבצע ההר, דבר שאיפשר את סלילת "כביש הגבורה" (בתוואי כביש 44 מצומת נחשון לצומת שמשון וכביש 38 עד שער הגיא), דרך זו שימשה ככביש הראשי לירושלים עד 1967.
בתרבות ובספרות בקולנוע ובקומיקס
הסיפור הופיע שוב בקובץ הסיפורים של סלוא ‘חלומו של דרור’. אייר אורי אליעז, תל אביב: הוצאת מסדה, 1963.
שבילי טיול
הוועדה לשבילי ישראל של החברה להגנת הטבע סימנה את דרך בורמה כנתיב הליכה ארוך. אורכו של המסלול, המסומן בצבע אדום, הוא 18 ק"מ, אותם ניתן לבצע ביום הליכה של כ-10 שעות או לחלקו ליומיים (עם עצירת לילה במסילת ציון). חלק ניכר מן השביל חופף לשביל ישראל. הטיול מומלץ לעונות הסתיו והאביב, כשבקיץ חם מידי לעשותו ובחורף תנאי האדמה אינם מאפשרים זאת. בנוסף, ניתן לעשות את המסלול ברכיבה על אופניים, אופנועי שטח או סוסים.
אוסטריטה
היסטוריה
במפקד האוכלוסין שנערך ב ב-1900 נמנו בכפר 2,123 תושבים. ב-1914, בראשית ימיה של מלחמת העולם הראשונה, נכנס צבא האימפריה הרוסית לכפר וחולל בו הרס רב.
אימה אמריקאית - דמויות
קאסט
{| class="wikitable" style="text-align:center; width:99%; font-size:85%;" ! rowspan="2" width="10%"| שחקן/שחקנית ! colspan="10" align="center" | דמות ! align="center" width="7%"| עונה 1:בית הרצח ! align="center" width="7%"| עונה 2:המוסד הסגור ! align="center" width="7%"| עונה 3:הכישוף ! align="center" width="7%"| עונה 4:פריק שואו ! align="center" width="7%"| עונה 5:המלון ! align="center" width="7%"| עונה 6:רואנוק ! align="center" width="7%"| עונה 7:הכת ! align="center" width="7%"| עונה 8:אפוקליפסה ! align="center" width="7%"| עונה 9:1984 ! align="center" width="7%"| עונה 10 ! style="background-color: rgb(255, 255, 255);" colspan="1" | ! style="background-color: #9F2323;" colspan="1" | ! style="background-color: #141414;" colspan="1" | ! style="background-color: #912644;" colspan="1" | ! style="background-color: #003B43;" colspan="1" | ! style="background-color: #615500;" colspan="1" | ! style="background-color: #DCC494;" colspan="1" | ! style="background-color: #F6BB02;" colspan="1" | ! style="background-color: #FF6048;" colspan="1" | ! style="background-color: #3c230d;" colspan="1" | ! style="background-color: #004400;" colspan="1" | ! colspan="11" |
צוות השחקנים הראשי
דלפין לה לורי
אליעזר יצחק פריד
עיזבונו התורני
במאסף שו"ת חוט המשולש, נדפסו ממנו חמישים ושמונה תשובות בהלכה ושמונה חידושי סוגיות. השאלות עוסקות בין היתר בהיתר עגונות. דרשה אחת לחג השבועות, נדפסה ב'פתיחה' לחוט המשולש, ובהקדמה לספר מציין בנו.
חמשת חוקי הספרנות
חמשת חוקי הספרנות היא תאוריה שהוצעה על ידי ס. ר. רנגנאדן ב-1931 העוסקת בעקרונות של הפעלת מערכת של ספרייה. ספרנים רבים, ברחבי העולם מקבלים חוקים אלה כבסיס הפילוסופיה שלהם.
החוק הראשון: ספרים הם לשימוש
החוק הראשון של הספרנות "ספרים הם לשימוש" – משמעותו היא שספרים בספריות לא אמורים להיות סגורים בפני המשתמשים.
גרסאות שונות
וולט קרופורד והספרן מייקל גורמן (לשעבר נשיא איגוד הספריות האמריקאי, 2006-2005) המליצו על החוקים הבאים בנוסף לחמישה של רנגנאדן בספרם "ספריות עתידיות: חלומות, טירוף ומציאות" (Future Libraries: Dreams, Madness, and Realities) [American Library Association, 1995], עמ' 8). גורמן חזר עליהם מאוחר יותר בספרו הקטן, " Our Singular Strengths " (American Library Association, 1998). ב. שדרש (B. Shadrach) "( Indian Public Library Movement, 2015) הציע אלטרנטיבה לחמשת חוקי רנגנאדן בכנס הספריות הציבוריות ההודי, 2015 בניו דלהי.
מהדר
שגיאות זמן הידור
מהדר לעיתים יפיק גם אזהרות על בעיות פוטנציאליות בקוד שלא מונעות את הידורו, אולם פוגעים בקריאות הקוד, כגון חלקים מיותרים שאינם משפיעים כלל על ריצת הקוד.
פרטיזן בלגרד (כדורסל)
היסטוריה
פרטיזן בלגרד זכתה בתואר אלופת אירופה לשנת 1992, למרות שלאורך רוב העונה שיחקה את משחקיה הביתיים בעיר פואנלברדה בספרד. לקבוצה לא התאפשר להגן על תארה בעונת, מאחר שהאו"ם הפעיל סנקציות על יוגוסלביה הפדרלית. כמו כן, הקבוצה זכתה שלוש פעמים בגביע קוראץ', וארבע פעמים באליפות הליגה האדריאטית. פרטיזן בלגרד מגינה על תואר אלופת סרביה מזה שש שנים. בסך הכל, זכתה הקבוצה בשלוש עשרה אליפויות יוגוסלביה.
קאזו
קאזו הוא "ממברנה-פון" - מכשיר המשנה את צליל קולו של אדם באמצעות ממברנה רוטטת. "קאזו" הוא השם שנתן וורן הרברט פרוסט להמצאתו, שנרשמה כפטנט #270,543 ב-9 בינואר 1883. במסמך הפטנט הוא התייחס אל המכשיר כ"כלי הנגינה או הצעצוע הזה, לו אני מציע לתת את השם 'קאזו'...". הקאזו הראשון לא עוצב בצורת הצוללת המוכרת כיום.
משוואות הקצב של איינשטיין
תיאור מתמטי
קצב הפליטה הספונטנית פרופורציוני לכמות האטומים שברמה הגבוהה, ואינו תלוי בגורמים חיצוניים. נסמן את קבוע הפרופורציה, הוא קבוע הקצב, "A_{ul}", וכך, כאשר \ R_{sp} הוא קצב הפליטה הספונטנית, משוואת הקצב היא
פתרון עבור \rho(\nu) כנעלם הוא ומצד שני, לפי חוק פלאנק מתקיים בהינתן שלפי התפלגות בולצמן מתקיים, באשר \ g_i הוא הניוון של הרמה ה-\ i, לאחר פישוטים מתמטיים מתקבל
ולכן, על סמך השוואת מקדמים, מתקבלים יחסי איינשטיין: וכן
סיל
מקור השם
מקור השם באנגלית: Sill – קוֹרָה, לוח או אֶדֶן – והוא תואם את צורתו של הסיל שהוא גוף מגמטי שכבתי ואופקי, שעוביו פחות או יותר אחיד.
בקנדה
קבוצה של סילים מצויה לחופיה הצפון-מערביים של ימת סופיריור, הקשורים למערכת ההעתקים המרכז יבשתית בלוח הצפון-אמריקאי שהייתה פעילה במזופרוטרוזואיקון, לפני 1,100 למ"ש. שני הבולטים בהם:
פנתר פלאוסיננסיס
הגולגולת שהתגלתה הגיעה לאורך 262 מילימטרים ואורך הלסת התחתונה הגיעה לאורך 169 מילימטרים. הגולגולת הזכירה גולגולת של יגואר, והייתה בעלת מבנה חסון וחזק. היא הייתה חסרת ניבים בלסת העליונה, אך בלסת התחתונה היו ניבים בעלי חריצים אנכיים, ההולמים את רוב מיני הפנתרים.
כרפס
סיבת אכילת הכרפס
אחת מארבע השאלות ב"מה נשתנה" היא למה טובלים את הכרפס: הסיבה לאכילת הכרפס היא בעיקר כדי להתמיה את הילדים, שישאלו "מה נשתנה". בנוסף יש שכתבו שאנו עונים לילדים שבאכילת הירק בטרם הסעודה יש סממן של חירות, כדרכם של בני מלכים האוכלים מעט ירק בטרם הסעודה כדי לעורר התיאבון.
איימליאנוס
בטרם עלייתו לשלטון
איימיליאנוס נולד למשפחה שמוצאה לא ברור בפרובינקיה אפריקה הרומית, פרטים נוספים על תחילת חייו לא ידועים, חוץ מהעובדה שהיה נשוי לאישה בשם קורנליה סופרה.
פסגת סטורם (אנטארקטיקה)
פסגת סטורם (באנגלית: Storm Peak) היא פסגה שטוחה (הר שולחן) המהווה חלק מהרי מרשל, שברכס המלכה אלכסנדרה; הממוקם באזור חוף שקלטון של שטח חסות רוס שבאנטארקטיקה.
קארי וייט
קארי מגלה מחדש את יכולותיה
כהמשך ישיר לילדותה האומללה, אף בגיל הנעורים קארי סבלה ממעשי בריונות והצקות מבנות כיתתה, במיוחד על ידי כריס הרגנסן, טינה בלייק והלן שיירס. סו סנל, לעומת זאת, חשה רחמים וחמלה כלפיה. עם תחילת הרומן, המתרחש לאחר אימון יומי, קארי מקבלת את המחזור החודשי הראשון שלה במקלחת בגיל שש עשרה. בשל גדילתה בצל אמונותיה הפונדמנטליסטיות של אמה, קארי אפילו לא מודעת לכך והיא פונה לבנות האחרות מתוך מחשבה שהיא גוססת מדימום. כריס והבנות האחרות, כולל סו, מקניטות אותה ללא רחמים ומשליכות עליה טמפונים ותחבושות היגייניות, עד שריטה דז'ארדן, המורה לספורט, מתערבת ומגינה עליה.
קארי (1976)
בסרט, דמותה של קארי נותרה נאמנה ברובה לדמותה מהספר, אך עם זאת, מספר הבדלים נעשו וכללו בין היתר את מראה החיצוני והשימוש שלה בכוחותיה - שלא כמו בספר, קארי מתוארת כנערה דקת גזרה ובלונדינית. בנוסף, הסרט לא מציג שום ראיה לשימוש של קארי ביכולותיה בילדותה והיא מגלה על יכולותיה רק לאחר המחזור הראשון שלה. הבדל נוסף מראה את קארי חוקרת בספריית בית הספר על יכולותיה הטלקנטיות בסצנה שלא הופיעה בספר המקורי ואין לה שום יכולות טלפתיות (שנרמז עליהן במהלך ליל הנשף השחור ולאחריה בספר). בנוסף, קארי הורגת את מרגרט על ידי הצלבתה והיא עצמה מתה כתוצאה מקריסת הבית עליה, ולא גוססת מפצע הדקירה.
קארי: המחזמר (1988)
בשנת 1988 הרומן "קארי" עובד אל מחזמר בימתי שהופקה על ידי הלהקה השייקספירית המלכותית. דמותה של קארי גולמה על ידי לינזי האטלי הן בהפקה בלונדון והן בהפקת הברודוויי, והשירים שלה כללו את "And Eve Was Weak" ,"Evening Prayers" ו-"I Remember How Those Boys Could Dance" (דואטים עם בטי באקלי, שגילמה גם את המורה מיס קולינס בכיבוד הקולנועי משנת 1976, כאמה) והסולואים "I'm Not Alone" ו-"Carrie".
אוריין שוקרון
ביוגרפיה
נולד וגדל במעלות-תרשיחא, החל לנגן בפסנתר בקונסרבטוריון המקומי ובשנות העשרה שלו נסע לסיבובי הופעות באירופה ובאפריקה מטעם הסוכנות היהודית וויצו. בגיל 13 חזר בתשובה יחד עם משפחתו.
יאיא טורה
נבחרת חוף השנהב
בשנת 2016 פרש טורה מהנבחרת.
אלכס אברבוך
ביוגרפיה
אברבוך נולד באירקוצק, סיביר שברוסיה הסובייטית. החל להתאמן בקפיצה במוט בגיל 9. לפני שעלה הוא היה מורה לספורט בבית ספר. ייצג את רוסיה בשנת 1997 כשזכה במדליית הארד בקרב 10 באליפות אירופה עד גיל 23. מאוחר יותר עלה לישראל וקיבל אזרחות ישראלית. ב-1999 הפך לאתלט הבכיר ביותר במדינה, כאשר זכה במדליית הארד בקפיצה במוט באליפות העולם באתלטיקה שנערכה בסביליה, ספרד בתוצאה של 5.80 מטר, אחרי מקסים טרסוב מרוסיה שקבע שיא אליפות חדש של 6.02 מטר ודמיטרי מרקוב מאוסטרליה (5.90 מטר), ובכך הפך לאתלט הישראלי הראשון שזכה במדליה באליפות עולם.
באליפות אירופה באולם שנערכה בגנט, בלגיה בפברואר 2000 זכה אברבוך במדליית זהב בקפיצה במוט בתוצאה של 5.70 מטר. שבעה חודשים לאחר מכן, הוא עלה לגמר באולימפיאדת סידני (2000) וסיים במקום העשירי בתוצאה של 5.50 מטר.
רון וידברג
ביוגרפיה
בשנת 1988 יזם עם עוד מלחינים ישראלים, ביניהם יוסי מר-חיים, אריק שפירא, דן יוהס, ראובן סרוסי, עודד אסף ואחרים, סדרת קונצרטים בשם "מוזיקה עכשיו". במסגרת זו הושמעה באותה שנה, בקונצרט הראשון בסדרה, יצירתו "ביטחונות" בתזמור לחמישה עשר כלים וזמרת (עדי עציון-זק). הסדרה פעלה במשך חמש שנים והשמיעה בכורות של כ-70 יצירות ישראליות.
סמוראי על ארבע
עלילה
ג'ימבו, בינתיים, מנסה להסתער על ארמונו של איקה צ'ו בתקווה לשחרר את סומו, שנלכד על ידי הבריונים של איקה צ'ו. האנק חוזר כדי לעזור לו. לאחר ששמע על בריחתו של סומו, איקה צ'ו מגייס צבא של בריונים כדי להיפטר מקאקאמוצ'ו לתמיד. האנק חוזר לקאקאמצ'ו, ומסביר את תוכניתו להביס את צבאו של איקה צ'ו. תושבי העיר בונים לאחר מכן עותק נייר מושלם של העיר ושל עצמם כהסחה. כאשר הפושטים תוקפים את העיירה המזויפת ואת אוכלוסיית הבובות שלה, שנלכדו בדינמיט, האנק מצית את הפצצות ותושבי העיר תוקפים את הבריונים. השוגון מגיע, שמטיל ספק בלחימה. אוגה חושף בפניו בטעות את התוכנית של איקה צ'ו, מה שגורם לאיקה צ'ו לברוח. האנק רודף אחרי איקה צ'ו לארמון שלו, שם הוא נלחם בו על אסלת הירקן הענקית שלו, שעולה על גדותיה ומאיימת להציף את העיר. האנק מזהיר את תושבי העיר קאקאמוצ'ו מהשיטפון הנכנס, ומוביל אותם בחפירת ערוץ כדי להסיט בבטחה את המים מסביב לעיר.
ממשלת ישראל
ראש הממשלה
ראש הממשלה ניצב בראש הרשות המבצעת במדינה, הוא בעל הסמכות הגבוהה ביותר במערכת השלטון הישראלית. (אמנם החוק מגדיר את הנשיא כעומד בראש המדינה, אולם הוא מקנה לראש הממשלה את מרב סמכויות השלטון). ראש הממשלה הוא השר הבכיר בממשלה, ואחריותו היא לכל הפעילויות שלה. ראש ממשלה חובה שיהיה גם חבר הכנסת (כל שר אחר זולת ראש הממשלה אינו חייב שיהיה חבר הכנסת). אם התפטר ראש הממשלה מחברותו בכנסת - רואים בהתפטרות זו גם כהתפטרותו מראשות הממשלה.
ההליכים להקמת ממשלה
אם חוקקה הכנסת חוק המורה על התפזרותה, נפסקים ההליכים להרכבת ממשלה חדשה עד לאחר הבחירות לכנסת.
לאחר מתן צו ראש הממשלה לפיזור הכנסת
ראש הממשלה יכול לפזר את הכנסת בצו, אם הוא נוכח כי יש רוב בכנסת המתנגד לממשלה באופן שמפריע את תפקודה. מיום פרסום הצו ברשומות, רואים את הממשלה כאילו התפטרה, ומתחילה להימנות תקופה בת 21 ימים בה רשאים 61 חברי כנסת, או יותר, לבקש בכתב מנשיא המדינה להטיל את מלאכת הרכבת ממשלה חדשה על אחד מחברי הכנסת שאינו ראש הממשלה המכהן, ושהסכים לכך בכתב. אם הוגשה בקשה כאמור לנשיא, עליו להטיל בתוך יומיים את התפקיד על חבר הכנסת שצוין בבקשה, ולחבר כנסת זה נתונה תקופה בת 28 ימים למילוי משימתו. עם זאת, הנשיא יכול להאריך תקופה זו בתקופות נוספות, ובלבד שלא יעלו יחד על 14 ימים. במקרה שחבר כנסת זה לא הצליח במשימתו או שלא הוגשה בקשה לנשיא כאמור, על הנשיא להודיע על כך ליו"ר הכנסת. עם הודעה כזו של הנשיא ליו"ר הכנסת או עם הבעת הכנסת אי-אמון בממשלה שחבר הכנסת הרכיב, נכנס הצו של ראש הממשלה לתוקף, ורואים את המצב כאילו הכנסת חוקקה חוק להתפזרותה, ונערכות בחירות לכנסת חדשה לאחר כ-90 ימים.
שמואל סטולר
קורות חיים
בקרים למד באוניברסיטת סימפרופול לימודי חקלאות ומדעי הטבע. בשנת 1920 נישא ליונה לבית מרק. יונה ושמואל סטולר עלו באותה השנה לארץ ישראל כחלק מהעלייה השלישית והיו חברים בגדוד העבודה ובחבורת הקרימצ'קים - חבורה שבראשה עמד יצחק שדה. אלה ש"באו לארץ ישראל לבנות ולהבנות בה". סטולר עבד בסלילת כבישים, עד לקבלתו לקבוצת כנרת שהייתה אז בחצר כנרת. סטולר התמסר לחקלאות ולמחקר חקלאי, ומשנת 1938 עמד בראש ועדת הניסיונות של עמק הירדן, והיה אחראי לפיתוח שיטות השקיה, חקלאות שלחין ומטעים. סטולר היה אחראי על הבאתם, פיתוחם, והתאמתם לתנאי הארץ של זני בננה, תמר, וגפן חדשים. על עבודתו זאת הוענק לסטולר פרס ישראל לחקלאות בשנת 1965. בעקבות עבודתו על פיתוח זני תמרים ושימור פרי התמר נוסד בית האריזה לתמרים בצמח.
הכוחות המזוינים של ערב הסעודית
הכוחות המזוינים של ערב הסעודית מונים כ-200,000 חיילים, ותקציב הביטחון של המדינה נאמד ב-88 מיליארד דולר (10% מהתל"ג). תקציב הביטחון של ערב הסעודית הוא הגדול מבין מדינות המזרח התיכון.
רכסי קיטימט
גאוגרפיה
רכסי קיטימט הם הרכסים בין נהר נאס ומפרץ פורטלנד בצפון, לבין נהר בלה קולה, ותעלת ברק מדרום. הגבול המזרחי של רכסי קיטימט הם הרי הייזלטון, ורכסי קיטימט כוללים את כל רכסי ההרים שבארכיפלג החוף הצפוני של קולומביה הבריטית.
סמי עופר
המוזיאון הימי בגריניץ'
במרץ 2008 הודיע עופר על תרומה בסך 20 מיליון ליש"ט למוזיאון הימי ברובע גריניץ' שבלונדון התרומה מיועדת לבניית אגף חדש שיכלול אולם תצוגה בגודל 800 מ"ר, מרכז ארכיוני, מסעדה וחנות. האגף החדש אמור להיפתח לפני קיץ 2012 אז יארח גריניץ' כמה מאירועי האולימפיאדה. תרומה זו היא הגדולה ביותר שקיבל מוסד תרבותי בבריטניה מתורם פרטי. התרומה, לדברי מנהלי המוזיאון, מבטאת את הקשר של סמי עופר ללונדון ולתעשיית הספנות בבריטניה: 90 מהספינות אותן מנהל עופר מניפות את דגל אנגליה. ב-12 בנובמבר 2008 הודיעה שגרירות בריטניה בישראל כי אליזבת השנייה, מלכת בריטניה, החליטה להעניק לעופר תואר אביר מפקד במסדר האימפריה הבריטית (KBE) "כאות הוקרה על תרומתו לשימור מורשת הצי הימי של בריטניה".
מועצת המלוכה של קנדה
סמכויות
כמו כן תפקיד המועצה הוא לבחור את המונרך הבא לאחר מותו של המונרך הקודם, ולתת אישור לנישואי המונרך (לאחרונה ניתן אישור מסוג זה ב-27 במרץ 1981 לרגל נישואי צ'ארלס, נסיך ויילס (כיום מלך הממלכה המאוחדת וראש ממלכות חבר העמים הבריטי) עם הנסיכה דיאנה - באותה עת נכחו בין 12 חברי המועצה: נשיאת בית המשפט העליון של קנדה בורה לסקין אשר שימשה כיושבת ראש המועצה, ראש ממשלת קנדה פייר טרודו, מספר שרים, ראש המפלגה הדמוקרטית החדשה סטנלי נולס וראש המפלגה הפרוגרסיבית קונסרבטיבית של קנדה אלוין האמילטון; לרגלי נישואי צ'ארלס לקמילה פארקר בולס לא נדרשה התכנסות של המועצה מאחר שמדובר בנישואים אשר אין להם השפעה על סדר ההורשה בשל גילה של בוולס, ולאור העובדה שלא ייוולדו לה ילדים).
STS-31
המשימה
המשימה שוגרה ב-24 באפריל 1990 בשעה 8:33:51 EDT. המטען העיקרי היה טלסקופ החלל האבל ששוחרר במסלול לוויני נמוך בגובה 612 קילומטר, הגובה שהמעבורת הגיעה עליו במשימה זו היה הגבוה ביותר עד אז על מנת שהאבל ישוחרר בגובה המבצעי שלו הרבה מחוץ לאטמוספירה. דיסקברי הקיפה את כדור הארץ 80 פעמים במהלך המשימה. שאר המשימה הוקדשה לצילום וניסויים על הסיפון, בזכות הגובה הרב שהמעבורת הגיעה אליו התאפשרו צילומים של המאפיינים הגאוגרפיים של כדור הארץ בקנה מידה גדול שלא מתאפשר במסלולים נמוכים יותר. סרטונים הוקלטו על ידי שתי מצלמות IMAX והתוצאות הופיעו בסרט "גורל בחלל" מ-1994. הניסויים שהתבצעו במשימה כללו מחקר ביו-רפואי, זיהום חלקיקים, מדידות קרינה מייננת, ופרויקט סטודנטים החוקר השפעת חוסר כוח כבידה על מעגלים חשמליים. המעבורת נחתה ב-29 באפריל 1990 בשעה 6:49:57 PDT על מסלול 22 בבסיס חיל האוויר אדוארדס בקליפורניה.
כיכר נייתן פיליפס
בצדה הדרומי של הכיכר בריכת השתקפות המשמשת בחורף כמשטח החלקה על הקרח. מעל הבריכה הוקמו שלוש קשתות לצורכי תאורה; בשנת 1989 הוענק להן השם "קשתות החירות" והן הוקדשו לזכר כל אלה שלחמו או הגנו על החופש.
בית התיאטרון (צ'רנוביץ)
בית התיאטרון בצ'רנוביץ ממוקם בכיכר העירונית המרכזית בה.
היסטוריה
בית התיאטרון נוסד ב-1905, ביוזמה משותפת של גרמנים ויהודים. במהלך תקופת השלטון האימפריה האוסטרו-הונגרית בצ'רנוביץ, העלה התיאטרון הצגות בגרמנית.
לזמן את הרוע
פסקול
את הפסקול הרשמי של הסרט הלחין ג'וסף בישארה שעבד עם ג'יימס ואן בסדרת סרטי "הרוע שבפנים". בסופו של דבר, יצא הפסקול ב-16 ביולי 2013, תחת חסותה של חברות התקליטים וואטר-טאוור מיוזיק ולה-לה לנד רקורדס. השיר היחידי אותו לא הלחין בישארה מתוך הפסקול היה "Family Theme", שהיווה כשיר הסיום של הסרט וכרצועה האחרונה בפסקול.
בן הכט (אוניית מעפילים)
בן הכט (או אבריל) הייתה אוניית מעפילים שאורגנה על ידי אנשי התנועה הרוויזיוניסטית, מהבודדות שלא על ידי אנשי המוסד לעלייה ב' לאחר מלחמת העולם השנייה. נקראה על שם הסופר היהודי האמריקאי בן הכט, אשר הכנסות מחזהו המצליח "דגל נולד" הוקדשו ל"הליגה האמריקנית למען ארץ ישראל חופשית" (שמה המקורי באנגלית: "American League For a Free Palestine") של הלל קוק, אשר מימנה את רכישת האונייה. לאחר סיום המנדט הבריטי הוכנסה האונייה לשירות בחיל הים ושמה הוסב לאח"י מעוז ק-24.
"ארגוסי" - בבעלות פרטית ובשירות צבאי
האונייה נבנתה בשנת 1931 בגרמניה כיאכטה במספנות חברת "קרופ" (בגרמנית: Krupp) כיאכטה פרטית, בעלת תפוסה של 800 טון, ונקראה בשם "ארגוסי" ("Argosy“). במהלך מלחמת האזרחים בספרד היא שימשה את הרפובלקנים להברחת נשק. היא נמכרה לצי האמריקאי ב-1942 (בו נקראה: USS Cythera PY31), ושימשה בין השאר לניסויים של גילוי צוללות בעזרת סונאר.
צהוב
צהוב הוא צבע יסוד עם התדירות הנמוכה ביותר בין שלושת צבעי היסוד (בין 505 ל-530 טרה-הרץ) של אור בעל אורך גל בין 565 ננומטר ל-590 ננומטר. אולם, בגלל המאפיינים של פיגמנטי הצבע שבהם השתמשו בעבר, ציירים באופן מסורתי מתייחסים לסגול כצבע המשלים שלו. כיום הצבע הנחשב כצבע המשלים של צהוב הוא כחול.
אייל אדלר
לימודיו האקדמיים
למד באקדמיה למוזיקה על שם רובין בירושלים, בפקולטה לקומפוזיציה ותאוריה לתואר ראשון ולתואר אמן בכתת פרופ. מרק קופיטמן. סיים בהצטיינות.
פרסים והוקרה
2018- פרס ראשון בתחרות הבינל שם RMN London ליצירה Chase
פרננדו היירו
פרננדו רואיס היירו (בספרדית: Fernando Ruiz Hierro; נולד ב-23 במרץ 1968) הוא כדורגלן עבר ספרדי ששיחק בעמדות הבלם והקשר האחורי, ומאמן נבחרת ספרד בעבר.
קריירת משחק
לקראת עונת, בשלהי קריירת המשחק, הצטרף היירו לא-ריאן מליגת העל הקטרית. עם הגעתו התמנה לקפטן הקבוצה תחת המאמן הצרפתי ז'אן קסטנדה, ובסיום העונה זכה עם קבוצתו בגביע הקטרי.
קריירת אימון
ביולי 2011, לאחר ארבע שנות פעילות בהתאחדות הספרדית, חזר היירו למאלגה בה שיחק בגילאי הנוער בתפקיד המנהל הספורטיבי. על אף העונה המוצלחת של הקבוצה שהסתיימה במקום הרביעי בטבלה ובהעפלה למוקדמות ליגת האלופות, עזב היירו את התפקיד בתום עונה אחת.
רובאי המלך האפריקנים
מלחמת העולם הראשונה
הרגימנט הורחב בשנת 1915. שלושת הגדודים עברו ארגון מחדש וכעת מנו 4 מחלקות כל אחד, כשכל מחלקה מנתה 1,045 חיילים. ב-1916 הוקמו מחדש הגדוד השני של ניאזאלנד והגדוד החמישי של קניה. מאוחר יותר באותה שנה, פוצלו הגדוד הראשון, השני והשלישי לשני גדודים נוספים כל אחד, לאחר גיוס נמרץ באזורם. הרחבה הכוחות האפריקאים עברה קודמה אף ביתר שאת תחת פיקודו של גנרל הוסקין, כאשר מונה להיות מפקד הכוחות הבריטיים במזרח אפריקה בשנת 1917. הגדוד הראשון הוכפל בגודלו פעם נוספת וגדוד שישי הוקם באזור טנגנייקה מהכוחות האפריקאים ששוחררו מכיבוש גרמני. הגדוד השביעי הוקם אף הוא באותה שנה מכוחות זנזיבר החמושים. הגדודים כולם הוכפלו במהלך השנה הבאה ונוספו להם גדודי אימונים וגדודים משלימים. במסגרת גדילת הכוחות פותחה היחידה הרכובה (על גמלים) בגדוד השלישי של רובאי המלך ויחידת קישור.
בתום מלחמת העולם הראשונה מנה החיל 1,193 קצינים בריטיים, 1,497 נגדים בריטיים ו-30,658 לוחמים אפריקאים המחולקים בין 22 גדודים. מספר הנופלים בחיל במהלך המלחמה עמד על 5,117 שנפלו בקרב ו-3,039 נוספים שמתו ממחלות ותנאי השטח.
לאחר מלחמת העולם השנייה
היחידות האפריקאיות פורקו או הוטמעו בחילות הלאומיים של המדינות אשר קיבלו בהדרגה עצמאות מבריטניה. חלק מהמדינות, ביניהן טנזניה, בחרו לשנות את מבנה היחידות הבריטי ולארגן מחדש את צבאם. מדינות אחרות כדוגמת קניה, ממשיכות לשמור על המודל הבריטי ואף מקיימות טקסי זיכרון לאירועים היסטוריים של הגדודים ורגימנטים של רובאי המלך האפריקנים.
גרמנים בוקובינאים
גרמנים בוקובינאים (בגרמנית: Bukowinadeutsche) הוא הכינוי לאוכלוסייה הגרמנית שהתגוררה במחוז בוקובינה, לאחר שסופח על ידי מלוכת הבסבורג ב-1776.
מרדכי פרס
משפחתו
מרדכי פרס היה נשוי לדליה לבית מלבסקי משנת 1955 ועד לפטירתה ב 2022. להם שני בנים, ארבע נכדות ושני נכדים. שני בניו, פרופסור אלון פרס, מנהל המכון הגנטי בבית החולים שיבא וד"ר ערן פרס, מנהל מערך העיניים במרכז הרפואי שמיר, ממשיכים את דרכו המקצועית – מדעית. בנו האמצעי, סגן , קברניט מסוק בחיל האוויר הישראלי, נספה בשנת 1982 כאשר מסוקו נפל במהלך תרגיל שיתוף פעולה קרקע-אוויר, באזור ירוחם.
קהילת יהודי שופרון
יהודים ושופרון - ההתחלה
רוב יהודי העיר היו מבוססים כלכלית, חיו בבתים פרטיים, ולחלקם היו אחוזות וכרמים, שזכו בהן כערבות על חובות שלא נפדו.
רבני הקהילה
ידוע כי בסוף המאה ה-14 כיהן בעיר רב בשם ר' מאיר, אותו מזכיר המהרי"ל בספר המנהגים. וכן רב בשם ר' יהודה שהוזכר בספר "שלשלת הקבלה" כאחד מגדולי רבני אשכנז. בנוסף מוכר כי כיהן רב בשם ר' קלמן בעיירה.
בין המלחמות
לאחר מלחמת העולם הראשונה הייתה בעיר פעילות ציונית רבה.
What's the 411?
רקע
ב-1990 בלייג' פגשה את הארל והופיעה בפניו עם השיר. הארל שהתרשם מבלייג', החתים אותה בחברה ובכך היא הפכה לאמן הצעיר ביותר שהוחתם בחברה ולאישה השלישית בלבד להיות חתומה בחברה. בעקבות כך בלייג' החלה להקליט אלבום זה. האלבום מכיל מוזיקת היפ-הופ-נשמה, R&B עכשווי וניו ג'אק סווינג.
ספקטרוסקופיית רוויה
הרחבה טבעית
לדוגמה, עבור רובידיום, מעברים בין הפיצולים במבנה העל-דק הם כ-, והצבה נותנת את גודל ההרחבה הטבעית :.
כתום
גוונים של כתום
פיגמנטי צבע כתומים בדרך כלל שייכים למשפחות האוכרה וקדמיום.
יחסי בוטסואנה–הודו
יחסים כלכליים
בוטסואנה פתחה משרד סחר בשם רשות לפיתוח והשקעות יצוא בוטסואנה (BEDIA) במומבאי בשנת 2010. לאחר מכן שונה שמו של המשרד למרכז ההשקעות והסחר בבוטסואנה (BITC). לאחר פגישה בין BITC ל-CII ביולי 2010, עוזר שר המסחר והתעשייה בבוטסואנה הכריז כי "בוטסואנה מצאה את הסביבה העסקית ההודית תואמת ומבקשת ליהנות ממומחיות בתחומי טכנולוגיית מידע, בריאות, תחבורה וחינוך."
קרסנאיה פוליאנה
האזור ממוקם בגובה של 560 מטר מעל פני הים, לאורך נהר מזימטה, כ-39 ק"מ ממקום שפכו לים השחור. המקום הוא האתר הידוע ביותר ברובע אדלר בעיקר בשל אתר הסקי השוכן בו והרי הקווקז המערבי המקיפים את העמק והנישאים עד לגובה של 2,000 מטר.
ממשלת רוסיה הכריזה על קרסנאיה פוליאנה כאחד מאתרי המשחק הייעודיים שמותרים בהם הימורים וכאן פועל בהיתר קזינו סוצ'י.
גוני יזרעאלי
ביוגרפיה
לאחר סיום תקופת חוזהו, האריך יזרעאלי בקיץ 2015 את חוזהו לשנתיים נוספות בקבוצה עם אופציה לשנה נוספת.
במאי 2020 הודיעה הפועל חולון על צירופו של יזרעאלי לצוות המקצועי של הפועל חולון כעוזר מאמן לשארית עונת 2020/2021 שהופסקה בעקבות מגפת הקורונה. יזרעאלי הודיע שהוא עוד לא פורש ממשחק פעיל ושהוא מתכוון לחזור לשחק בליגה הלאומית בעונה שלאחר מכן.
באוגוסט 2020 חתם בהפועל עכו מהליגה הלאומית
בדצמבר 2020 חתם יזרעאלי בהפועל עפולה.
ליאנדרו קופרה
קופרה היה חבר בסגל הנבחרת הצעירה של ארגנטינה אשר זכתה בגביע העולם בכדורגל עד גיל 20 ב־1997. הוא זומן גם לסגל נבחרת ארגנטינה למונדיאל 2006 בגרמניה.
STS-61
STS-61, הייתה משימת השירות הראשונה לשדרוג ותיקון טלסקופ החלל האבל והטיסה החמישית של מעבורת החלל אנדוור.
המשימה
לאחר השלמת כל העבודות המתוכננות המעבורת נחתה בהצלחה במסלול נחיתה מס' 33 במרכז החלל קנדי.
חצר גליציה
חצר גליציה היא מתחם של מספר בתים וישיבה הנמצא על גגות השוק ברובע המוסלמי בעיר העתיקה, סמוך לרובע היהודי מעל הרחוב בית הבד ומערבית לחצר רייסין. החצר היא חלק קטן ממתחם גדול יותר שכלל עשרות דירות ושני בתי כנסת שהיו מאוכלסים עד 1936 ביהודים. המתחם היה שייך בחלקו לרב יעקב מרדכי הירשנזון (אביו של הרב חיים הירשנזון), ובחלקו ל"כולל גליציה". כיום בשולי המתחם מתגוררות ארבע משפחות יהודיות וממוקמת בו "ישיבת אדרת אליהו" בבית הכנסת ציון המצוינת.
ג'קי ארל היילי
משחק
בשנת 2010 גילם היילי את דמותו הבדיונית של הרוצח הסדרתי פרדי קרוגר בסרט "סיוט ברחוב אלם", שיחזור לסרט משנת 1984. היילי החליף את רוברט אנגלונד שגילם את דמותו של קרוגר בכל אחד מסרטי "סיוט ברחוב אלם" עד היום. נוסף על כך, הוא משתתף בסדרת הפעולה "מטרה אנושית" (באנגלית:"human target").
מוטי אשכנזי
מוטי (מרדכי) אשכנזי (נולד ב-1940) הוא קצין מילואים בדרגת סרן במלחמת יום הכיפורים שפיקד על מעוז בודפשט, המעוז הצפוני ביותר בקו בר-לב ולאחר המלחמה הוביל את תנועת המחאה נגד הנהגת המדינה.
מלחמת יום הכיפורים
בספטמבר 1973 גויס למילואים יומיים לפני ראש השנה תשל"ד, והגיע עם יחידתו למוצב, שהיה במצב גרוע כתוצאה מההזנחה של קו המעוזים מאז תום מלחמת ההתשה. מהרגע בו קיבל מוטי את המוצב ועד הרגע בו החלה ההתקפה המצרית, דיווח מוטי שוב ושוב בפני מפקדיו על המוצב המוזנח ועל תגבור כוחות מצרי, ונתקל באוזניים ערלות ובזלזול. יחד עם-זאת אשכנזי שיפר את מיגון המוצב ככל שהיה ניתן באמצעים שעמדו לרשותו. במהלך ששת הימים הראשונים של המלחמה לחם יחד עם חייליו, ועם שני טנקים בלבד (מגדוד 9) שנשלחו לסייע. אף על פי שכותר בשלב מוקדם, עמד מוצב "בודפשט" שעליו פיקד מוטי אשכנזי בהפגזות קשות עד היום השישי של המלחמה (11/10) ואז הוחלף בחיילים מקורס מ"כים מגדוד 906 של הנח"ל שהתמודדו עם הפגזות קשות ובהתקפה של פלוגת קומנדו מצרי שנהדפה, והמעוז נשאר בשליטה ישראלית למשך השבועות הבאים עד להפסקת האש. מתוך כ-250 אנשי גדוד המילואים שאייש את מוצבי התעלה, כ-60 איש נפלו, 30 מתוכם מפלוגתו של אשכנזי. כ-60 איש נוספים מהגדוד נפלו בשבי, נפצעו או היו נעדרים. מוצב בודפשט היה המוצב היחידי מכל מעוזי "קו בר-לב" שלא נכבש במהלך המלחמה.
המשך הקריירה
בתחילת 1980 הוביל מחאה נגד ראש הממשלה מנחם בגין, ותוכנית האוטונומיה שקידם באותה עת, בתגובה קיבל איום על חיו.
בשנת 1990 היה שותף לתנועת המחאה לשינוי שיטת הממשל בישראל, יחד עם אבי קדיש, אליעד שרגא ואחרים. תנועת מחאה זו הביאה לחקיקת חוק הבחירה הישירה לראשות הממשלה ב-1992.
בשנת 2002, לקראת הבחירות לכנסת השש עשרה היה שותף להקמת מפלגת "להב"ה - לשוויון הזדמנויות בחברה הישראלית". המפלגה זכתה ב-1,181 קולות בלבד.
באוגוסט 2006 הצטרף לתנועות המחאה שהפגינו בירושלים לאחר מלחמת לבנון השנייה.